
26-TA-1902: Noteikumu projekts (Grozījumi)
Grozījumi Ministru kabineta 2026. gada 14. aprīļa noteikumos Nr. 204 "Kritēriji un kārtība, kādā valsts piedalās pedagogu darba samaksas finansēšanā vispārējās pamatizglītības un vispārējās vidējās izglītības pakāpē "
TA saskaņojamie dokumenti
Noteikumu (grozījumu) projekts 1.0
Anotācija (ex-ante) 1.0
MK sēdes protokollēmuma projekts 1.0
Noteikumu konsolidētā versija 2.0
Atzinuma sniedzējs
Valsts kanceleja
Atzinums iesniegts
13.08.2026.
Atzinuma sniegšanas termiņš
13.08.2026.
Saskaņošanas rezultāts

Pieejamības statuss
Vispārpieejams

	1.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums
Lūdzam precizēt anotācijas 2.1. apakšpunktu, identificējot visas juridisko personu grupas, kuras noteikumu projekts ietekmē, un raksturojot projekta ietekmi uz tām.

Vēršam uzmanību, ka noteikumu projekts paredz izmaiņas nosacījumos, atbilstoši kuriem valsts piedalās pedagogu darba samaksas finansēšanā pašvaldību, valsts augstskolu un privātajās izglītības iestādēs, tostarp precizē kvantitatīvo rādītāju un pieļaujamās izglītojamo skaita svārstības piemērošanu, finansēšanas nosacījumus tālmācības izglītības programmām un pārejas perioda nosacījumus 10.–12. klašu grupā.

Ņemot vērā minēto, lūdzam anotācijas 2.1. apakšpunktā konkrēti identificēt attiecīgās mērķgrupas un raksturot projekta radīto ietekmi uz tām.
Piedāvātā redakcija
-
	Diāna Krikščūna (VK) (Indra Ciukša (VK) vietā)

	2.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums
Lūdzam pārskatīt un atbilstoši pilnveidot anotācijas 7. sadaļu, identificējot noteikumu projekta izpildē iesaistītās institūcijas un izvērtējot projekta ietekmi uz to funkciju izpildi un darba procesiem.

Vēršam uzmanību, ka noteikumu projekts paredz izmaiņas kvantitatīvo rādītāju un pieļaujamās izglītojamo skaita svārstības piemērošanā, kā arī nosacījumos, atbilstoši kuriem valsts piedalās pedagogu darba samaksas finansēšanā. Vienlaikus anotācijas 1.3. apakšpunktā norādīts uz pašvaldību sniegtās informācijas un Izglītības un zinātnes ministrijas veiktā izvērtējuma izmantošanu regulējuma piemērošanā.

Ņemot vērā minēto, lūdzam anotācijas 7. sadaļā identificēt projekta izpildē iesaistītās institūcijas un raksturot projekta ietekmi uz to darbību, tostarp norādot, vai projekta īstenošana rada izmaiņas institūciju veicamajās darbībās, informācijas apritē vai administratīvajos procesos.
Piedāvātā redakcija
-
	Diāna Krikščūna (VK) (Indra Ciukša (VK) vietā)



